নিজস্ব প্রতিবেদন: পারিবারিক হিংসার অভিযোগ উঠল সঙ্গীতশিল্পী রাহুল মিত্রের বিরুদ্ধে। শুধু স্ত্রী নয়, শিল্পীর মার থেকে রেহাই পাননি তাঁর বৃদ্ধ শ্বশুর-শ্বাশুড়িও। অভিযোগ, পুলিসের সামনেও মারধর থামেনি। ঘটনায় সার্ভে পার্ক থানায় অভিযোগ দায়ের করেছেন শিল্পীর শ্বাশুড়ি। প্রখ্যাত সঙ্গীত শিল্পী। পরিচিত মুখ। তাঁর বিরুদ্ধেই পারিবারিক হিংসার গুরুতর অভিযোগ। বিয়ে হয়েছে ১৫ বছর। দুই ছেলেও আছে। কিন্তু বিবাহিত জীবনে অশান্তি লেগেই ছিল। স্ত্রীর অভিযোগ, লাগাতার শারীরিক এবং মানসিক নির্যাতন করতেন রাহুল মিত্র। সোমবার অত্যাচার চরমে ওঠে। তখন ছেলেদের নিয়ে বাপের বাড়ি চলেছে আসেন স্ত্রী। কিন্তু সেখানেও চলে আসেন রাহুল।  বাড়ি ফিরে যাওয়ার প্রস্তাবে রাজি হননি স্ত্রী। তখনই স্ত্রীর ওপর চড়াও হন রাহুল মিত্র। মারধর, তারপর স্ত্রীর গলা টিপে ধরেন। বাধা দিতে গিয়ে আক্রান্ত বৃদ্ধ শ্বশুরও। তাঁকে ধাক্কা দিয়ে ফেলে দেন রাহুল মিত্র। বিপদ বুঝে থানায় ফোন করেন রাহুল মিত্রের শ্বাশুড়ি। পুলিসের সামনেও কিন্তু জামাই বাবাজির চোটপাট থামেনি। এরপরই জামাইয়ের বিরুদ্ধে সার্ভে পার্ক থানায় FIR দায়ের করেন রাহুল মিত্রের শ্বাশুড়ি।